Előfordulhat, hogy valaki nem jelöli ki a kedvezményezetteket, amikor életbiztosítási szerződést köt. Szerencsére ilyenkor sem veszik el a biztosítási összeg. A pénzt a törvényes örökösök kapják meg. Érdemes azonban élni a kedvezményezett-kijelölés lehetőségével, hiszen így minden szeretted anyagi biztonságáról gondoskodhatsz és tényleg azok kapják meg a pénzt, akiknek szánod. Illetve mivel a kifizetés biztosítási szolgáltatás, nem része a hagyatéki eljárásnak és peren kívüliséget élvez, ezért jóval hamarabb ott lesz a pénz a kedvezményezettnél. Gyakorlati tapasztalat, hogy a káreset (haláleset) bekövetkezése után 2 nappal jelentkezik a kedvezményezett a biztosítónál és ha a fent említettek szerint írásban beérkezik minden dokumentum a biztosítóba, akkor néhány napon belül fizetnek is. Míg kedvezményezett jelölése nélkül vagy ha törvényes örökös kedvezményezettet jelölsz meg, akkor csak a sok hónapos vagy éves hagyatéki eljárás után történik meg a kifizetés.